CELEX: 32017R1547
Language: sk
Date: 2017-09-14 00:00:00
Title: Nariadenie Rady (EÚ) 2017/1547 zo 14. septembra 2017, ktorým sa mení nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

15.9.2017   
            
            
               SK
            
            
               Úradný vestník Európskej únie
            
            
               L 237/37
            
         NARIADENIE RADY (EÚ) 2017/1547
   zo 14. septembra 2017,
   ktorým sa mení nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Nariadením Rady (EÚ) č. 269/2014 (2) nadobúdajú účinnosť opatrenia stanovené v rozhodnutí 2014/145/SZBP.
            
         
               (2)
            
            
               Rada 14. septembra 2017 prijala vykonávacie nariadenie (EÚ) 2017/1549 (3), ktorým sa vykonáva nariadenie (EÚ) č. 269/2014, ktorým sa do zoznamu označených osôb a subjektov dopĺňa podnik Krymské námorné prístavy (Crimean Sea Ports).
            
         
               (3)
            
            
               Rada 14. septembra 2017 prijala rozhodnutie (SZBP) 2017/1561 (4), ktorým sa mení rozhodnutie 2014/145/SZBP a ktorým sa stanovila výnimka pre platby podniku Krymské námorné prístavy (Crimean Sea Ports) za služby poskytované v prístavoch Kerčský rybársky prístav (Kerch Fishery Port), Jaltský komerčný prístav (Yalta Commercial Port) a Jevpatorijský komerčný prístav (Evpatoria Commercial Port) a za služby poskytované zo strany Gosgidrografiya a pobočkami Port-Terminal podniku Krymské námorné prístavy (Crimean Sea Ports).
            
         
               (4)
            
            
               Na vykonanie vykonávacieho nariadenia (EÚ) 2017/1549 a rozhodnutia (SZBP) 2017/1561 je potrebné regulačné opatrenie na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch.
            
         
               (5)
            
            
               Nariadenie (EÚ) č. 269/2014 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (EÚ) č. 269/2014 sa mení takto:
   
               1.
            
            
               Vkladá sa tento článok:
               „Článok 6a
               Odchylne od článku 2 ods. 2 môžu príslušné orgány členských štátov povoliť platby podniku Krymské námorné prístavy (Crimean Sea Ports) za služby poskytované v prístavoch Kerčský rybársky prístav (Kerch Fishery Port), Jaltský komerčný prístav (Yalta Commercial Port) a Jevpatorijský komerčný prístav (Evpatoria Commercial Port) a za služby poskytované zo strany Gosgidrografiya a pobočkami Port-Terminal podniku Krymské námorné prístavy (Crimean Sea Ports).“
            
         
               2.
            
            
               V článku 12 ods. 1 sa písmeno a) nahrádza takto:
               
                           „a)
                        
                        
                           súvisiace so zmrazenými finančnými prostriedkami podľa článku 2 a povoleniami udelenými podľa článkov 4, 5, 6 a 6a;“.
                        
                     
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. septembra 2017
      
         
            Za Radu
         
         
            predseda
         
         A. ANVELT
      
   
   
      (1)  Ú. v. EÚ L 78, 17.3.2014, s. 16.
   
      (2)  Nariadenie Rady (EÚ) č. 269/2014 zo 17. marca 2014 o reštriktívnych opatrenia vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 6).
   
      (3)  Vykonávacie nariadenie Rady (EÚ) 2017/1549 zo 14. septembra 2017, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (pozri stranu 44 tohto úradného vestníka).
   
      (4)  Rozhodnutie Rady (SZBP) 2017/1561 zo 14. septembra 2017, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (pozri stranu 72 tohto úradného vestníka).